CELEX: 32019D0121
Language: el
Date: 2019-01-24 00:00:00
Title: Εκτελεστική απόφαση (ΕΕ) 2019/121 της Επιτροπής, της 24ης Ιανουαρίου 2019, σχετικά με μέτρο το οποίο έλαβε η Γερμανία βάσει της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου και με το οποίο απαγόρευσε τη διάθεση στην αγορά φρεζών CNC (μοντέλα UMC750SS και UMC750) που κατασκευάζονται από την εταιρεία Haas Automation Europe N.V. [κοινοποιηθείσα υπό τον αριθμό C(2019) 307] (Κείμενο που παρουσιάζει ενδιαφέρον για τον ΕΟΧ)

28.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 24/29
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/121 ΤΗΣ ΕΠΙΤΡΟΠΗΣ
         της 24ης Ιανουαρίου 2019
         σχετικά με μέτρο το οποίο έλαβε η Γερμανία βάσει της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου και με το οποίο απαγόρευσε τη διάθεση στην αγορά φρεζών CNC (μοντέλα UMC750SS και UMC750) που κατασκευάζονται από την εταιρεία Haas Automation Europe N.V.
         
            
               [κοινοποιηθείσα υπό τον αριθμό C(2019) 307]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στις 12 Οκτωβρίου 2017 η Γερμανία ενημέρωσε την Επιτροπή σχετικά με μέτρο διασφάλισης που έλαβε στις 12 Σεπτεμβρίου 2017 να απαγορεύσει τη διάθεση στην αγορά των μοντέλων φρέζας UMC750SS και UMC750 («φρέζες CNC»), που κατασκευάζονται από την εταιρεία Haas Automation Europe NV, Mercuriusstraat 28, B-1930 Zaventem (ο «κατασκευαστής»).
                  
               
                     (2)
                  
                  
                     Η Γερμανία έλαβε το μέτρο με την αιτιολογία ότι οι φρέζες CNC δεν συμμορφώνονταν με τις βασικές απαιτήσεις υγείας και ασφάλειας που ορίζονται στο σημείο 1.5.13 του παραρτήματος I της οδηγίας 2006/42/ΕΚ. Η βασική απαίτηση υγείας και ασφάλειας του σημείου 1.5.13 σχετικά με τις εκπομπές εγγενώς επικίνδυνων υλικών και ουσιών απαιτεί τα μηχανήματα να σχεδιάζονται και να κατασκευάζονται έτσι ώστε να αποφεύγονται οι εγγενείς κίνδυνοι εισπνοής, κατάποσης, επαφής με το δέρμα, τα μάτια ή τις βλεννογόνους, καθώς και η εισχώρηση από το δέρμα, υλικών και ουσιών τις οποίες παράγουν. Εν προκειμένω, η Γερμανία ανέφερε ότι οι φρέζες CNC εξέπεμπαν ατμούς ψυκτικού λιπαντικού χωρίς σύστημα απαγωγής.
                  
               
                     (3)
                  
                  
                     Μετά τη λήψη της κοινοποίησης του μέτρου διασφάλισης από τη Γερμανία, η Επιτροπή ξεκίνησε διαβουλεύσεις με τα ενδιαφερόμενα μέρη προκειμένου να ακούσει τις απόψεις τους. Η Επιτροπή απέστειλε επιστολή στον κατασκευαστή στις 24 Απριλίου 2018. Στην απάντησή του της 27ης Απριλίου 2018, ο κατασκευαστής ενημέρωσε την Επιτροπή ότι τα προϊόντα αυτά εκουσίως δεν διατίθεντο πλέον στη γερμανική αγορά και ότι ο κατασκευαστής έχει επίσημα κλείσει την υπόθεση με τις γερμανικές αρχές.
                  
               
                     (4)
                  
                  
                     Η εξέταση της αιτιολόγησης που παρασχέθηκε από τη Γερμανία σε σχέση με το μέτρο διασφάλισης, η διαθέσιμη τεκμηρίωση και τα σχόλια που διατύπωσε ο κατασκευαστής καταδεικνύουν ότι οι φρέζες CNC δεν πληρούν τις βασικές απαιτήσεις υγείας και ασφάλειας που προβλέπονται στο σημείο 1.5.13 του παραρτήματος I της οδηγίας 2006/42/ΕΚ. Η εν λόγω έλλειψη είναι ικανή να θέσει σε κίνδυνο την υγεία και την ασφάλεια των προσώπων.
                  
               
                     (5)
                  
                  
                     Επομένως, το μέτρο διασφάλισης που έλαβε η Γερμανία θα πρέπει να θεωρηθεί δικαιολογημένο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το μέτρο που έλαβε η Γερμανία να απαγορεύσει τη διάθεση στην αγορά των μοντέλων φρέζας UMC750SS και UMC750, που κατασκευάζονται από την εταιρεία Haas Automation Europe NV, Mercuriusstraat 28, B-1930 Zaventem, είναι δικαιολογημένο.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 24 Ιανουαρίου 2019.
            
               
                  Για την Επιτροπή
               
               Elżbieta BIEŃKOWSKA
               
                  Μέλος της Επιτροπής
               
            
         
         
            (1)  ΕΕ L 157 της 9.6.2006, σ. 24.